             หมายเหตุเกี่ยวกับการติดตั้งไดรเวอร์ Synaptics Touchpad 
                        สำหรับเอ็นทีวินโดวส์
                         Version 6.0.1
                              
1. การติดตั้งไดรเวอร์ Synaptics TouchPad
-------------------------------------------

ไดรเวอร์นี้ต้องติดตั้งลงในเครื่องวินโดวส์ 2000

หมายเหตุเกี่ยวกับการบันทึกการตั้งค่า:
----------------------------------
วินโดวส์ 2000 จะไม่บันทึกการตั้งค่าของผู้ใช้ที่อยู่ในกลุ่ม "Guests" รวมทั้งการตั้งค่าทัชแพดและการตั้งค่าของผู้ใช้อื่น ๆ ทั้งหมด หากคุณต้องการบันทึกการตั้งค่า คุณต้องตรวจดูว่าแอคเคานท์ผู้ใช้ของคุณไม่ได้อยู่ในกลุ่ม "Guests" โดยใช้โปรแกรม User Manager (ในการเปลี่ยนการตั้งค่าของผู้ใช้ คุณต้องใช้งานในฐานะที่เป็นผู้บริหารระบบ)

หมายเหตุเกี่ยวกับเครื่องที่มีตัวประมวลผลหลายตัว:
---------------------------------------
แม้เราจะเชื่อว่าไดรเวอร์นี้สามารถใช้งานได้ แต่ไดรเวอร์นี้ก็ยังไม่ได้รับการทดสอบในเครื่องที่มีตัวประมวลผลหลายตัว

ขั้นตอนการติดตั้ง:
------------------
ก่อนอื่น หากคุณมีทัชแพดใหม่ ให้ต่อทัชแพดนั้นและบูตเครื่องวินโดวส์ 2000 ใหม่
วินโดวส์ 2000 จะตรวจพบทัชแพดนี้และจะติดตั้งไดรเวอร์เมาส์มาตรฐานเพื่อให้ใช้งานทัชแพดได้ คุณจะไม่สามารถติดตั้งไดรเวอร์ Synaptics TouchPad ได้จนกว่าขั้นตอนนี้จะเสร็จสมบูรณ์ และทัชแพดจะทำงานเหมือนกับอุปกรณ์ตัวชี้ทั่วไป

ล็อกออนเข้าสู่ระบบในฐานะของ "ผู้บริหารระบบ" หรือผู้ใช้ที่มีสิทธิ์ของผู้บริหารระบบ 

รันไฟล์ "Setup.exe" โปรแกรมนี้จะติดตั้งไดรเวอร์ Synaptics TouchPad ให้โดยอัตโนมัติ 
เพื่อสนับสนุนการใช้งานกับอุปกรณ์ตัวชี้ทั้งแบบ PS/2 และแบบอนุกรมที่ต่ออยู่กับเครื่องคอมพิวเตอร์

คุณต้องบูตการทำงานของวินโดวส์ใหม่หลังจากการติดตั้งเสร็จสมบูรณ์
หากติดตั้งไดรเวอร์ถูกต้อง หลังจากที่บูตวินโดวส์ใหม่แล้ว คุณจะเห็นไอคอน TouchPad ที่ทาสก์บาร์ ปรากฏขึ้นถัดจากนาฬิกา และไดอะล็อกบ็อกซ์ "Information about your TouchPad" จะปรากฏขึ้นด้วย คุณสามารถกำหนดไม่ให้ไดอะล็อกบ็อกซ์เปิดขึ้นในครั้งต่อไปได้ โดยทำเครื่องหมายที่ช่อง "Stop showing me this message" 

สำหรับวิธีการใช้ทัชแพด ให้เลือกไดอะล็อกบ็อกซ์ "Tell me more..." จากไดอะล็อกบ็อกซ์ "Information about your TouchPad" หรือดับเบิลคลิกที่ไอคอน TouchPad ที่ทาสก์บาร์ จากนั้นคลิกที่ปุ่ม "Help"

หากคุณต้องการเปลี่ยนอุปกรณ์ตัวชี้มากกว่าหนึ่งอย่างเพื่อใช้ไดรเวอร์มาตรฐานของไมโครซอฟต์หรือของผู้ผลิตรายอื่น คุณควรเปิดคอนโทรลเลอร์พาเนลของเมาส์ แล้วเลือกแท็บ "General" จากนั้นเลือกอุปกรณ์ตัวชี้ที่คุณต้องการเปลี่ยน แล้วคลิก "Change...".
คุณอาจจะเลือกไดรเวอร์อื่นเพื่อใช้งานกับอุปกรณ์นั้น ๆ ก็ได้
